ai4bharat/Pralekha huggingface dataset:
அறிவியல் மற்றும் தொழில்நுட்பத்துறை
அறிவியல் & தொழில்நுட்ப வல்லுநர்கள் அதிகளவில் வெளிநாடுகளுக்கு சென்றுவிடவில்லை: அமைச்சர்
நாடாளுமன்றத்தின் மக்களவையில் கேள்விகளுக்கு எழுத்துப்பூர்வமாக பதிலளித்த அறிவியல் & தொழில்நுட்பம் மற்றும் புவி அறிவியல் அமைச்சர் திரு ஜிதேந்திர சிங் கீழ்காணும் தகவல்களை அளித்தார்.
அறிவியல் மற்றும் தொழில்நுட்ப துறை முன்னேற்றங்களில் பாதிப்பு ஏற்படுத்தும் அளவுக்கு இத்துறையில் திறன் மிகுந்தவர்கள் இந்தியாவில் இருந்து வெளிநாடுகளுக்கு சென்று விடவில்லை.
சிறந்த மனித வளங்களை நாட்டிலேயே இருக்க செய்வதற்கு மும்முனை யுக்தி பின்பற்றப்படுகிறது. நவீன ஆராய்ச்சி உள்கட்டமைப்பு, அறிவியல் தேடலுக்கான சூழல் மற்றும் கல்வி/ஆராய்ச்சி நிறுவனங்களை உருவாக்குதல்; வெளிநாட்டில் வாழும் இந்திய விஞ்ஞானிகளுக்கு நமது நாட்டில் வாய்ப்புகளை ஏற்படுத்துதல்; மற்றும் முனைவர் பட்டத்திற்கு பிந்தைய ஆராய்ச்சியை நமது நாட்டிலேயே மேற்கொள்வதற்கான புதிய வாய்ப்புகளை உருவாக்குதல் ஆகியவையே இந்த யுக்தி ஆகும்.
அறிவியல் சமுகத்தை சேர்ந்தவர்கள் வெளிநாடுகளுக்கு செல்வதை குறைப்பதற்கு பல்வேறு நடவடிக்கைகள் அரசால் எடுக்கப்பட்டு வருகின்றன. உள்கட்டமைப்பு மேம்பாடு, ஆராய்ச்சி உதவித்தொகை உள்ளிட்டவை அவற்றில் அடங்கும்.
வடகிழக்கு மாநிலங்களில் அறிவியல் ஆராய்ச்சி நிறுவனங்களை பொருத்தவரை, கவுகாத்தியில் அறிவியல் & தொழில்நுட்பத்தில் முன்னேறிய படிப்புகளுக்கான நிறுவனத்தையும், ஷில்லாங்கில் தொழில்நுட்ப செயல்பாடு மற்றும் வீச்சுக்கான வடகிழக்கு மையத்தையும் அறிவியல் மற்றும் தொழில்நுட்ப துறை நிறுவியுள்ளது.
உயிரி வளங்கள் மற்றும் நீடித்த வளர்ச்சிக்கான நிறுவனத்தை இம்பாலில் உயிரி தொழில்நுட்பத் துறை நிறுவியுள்ளது. அறிவியல் மற்றும் தொழிலக ஆராய்ச்சிக் குழுவின் உறுப்பு ஆய்வகங்களில் ஒன்றான சிஎஸ்ஐஆர்-அறிவியல் மற்றும் தொழில்நுட்பத்திற்கான வடகிழக்கு நிறுவனம் அசாமில் உள்ள ஜோர்ஹட்டில் அமைந்துள்ளது.
லாம்பெல்பேட், இம்பால், மணிப்பூர் மற்றும் நகர்லகூன், இடாநகர், அருணாச்சலப் பிரதேசத்தில் அதன் கிளை ஆய்வகங்கள் அமைந்துள்ளன. சிஎஸ்ஐஆர்-தேசிய புவி இயற்பியல் ஆராய்ச்சி நிறுவனம், ஹைதராபாத்தின் திட்ட அலுவலகம் அசாமின் தேஸ்பூரில் உள்ளது. சிஎஸ்ஐஆர்-மத்திய இயந்திரவியல் பொறியியல் ஆராய்ச்சி நிறுவனத்தின் மையம் துயிரியால், மிசோராமில் அமைந்துள்ளது.
மேலும் விவரங்களுக்கு இந்த ஆங்கில செய்திக் குறிப்புகளைக் காணவும்:
https://pib.gov.in/PressReleasePage.aspx?PRID=1740691
https://pib.gov.in/PressReleasePage.aspx?PRID=1740690
சமூக நிதி மற்றும் அதிகாரமளித்தல் அமைச்சகம்
மாற்றுத்திறனாளிகள் மேம்பாட்டு மையத்தை ஷில்லாங்கில் டாக்டர் வீரேந்திர குமார் திறந்து வைத்தார்
மாற்றுத்திறனாளிகளின் திறன் வளர்ச்சி, மறுவாழ்வு மற்றும் அதிகாரமளித்தலுக்கான பிராந்திய மையத்தின் சேவைகளை ஷில்லாங்கில் மத்திய சமூக நீதி மற்றும் அதிகாரமளித்தல் அமைச்சர் டாக்டர் வீரேந்திர குமார் தொடங்கி வைத்தார்.
மத்திய சமூக நீதி மற்றும் அதிகாரமளித்தல் இணை அமைச்சர் செல்வி பிரதிமா பவுமிக், மேகாலயா சமூக நலத்துறை அமைச்சர் திரு கிர்மென் ஷைல்லா உள்ளிட்டோர் நிகழ்ச்சியில் முன்னிலை வகித்தனர்.
சென்னையில் உள்ள மாற்றுத்திறனாளிகள் அதிகாரமளித்தலுக்கான தேசிய நிறுவனத்தின் இயக்குனர் திரு நாச்சிகேதா ரவுத் உள்ளிட்ட உயரதிகாரிகள் நாடு முழுவதிலும் இருந்து இந்த நிகழ்ச்சியில் கலந்து கொண்டனர். மேகாலயா அரசு வழங்கிய பத்து ஏக்கர் நிலத்தில் அமைந்துள்ள இந்த மையத்தில் மாற்றுத்திறனாளிகள் நலனுக்காக பல்வேறு சேவைகள் வழங்கப்படும்.
இத்தகைய மையங்களை நாட்டின் பல்வேறு பகுதிகளில், குறிப்பாக வடகிழக்கு மாநிலங்களில், இந்திய அரசு அமைத்துள்ளது. ஷில்லாங்கில் அமைந்துள்ளது 20-வது மையமாகும். மாற்றுத்திறனாளிகளுக்கான மருத்துவ சேவைகள், சிறப்பு கல்வி, பணி தொடர்பான புத்தாக்கம், மனநல மேம்பாடு, நடப்பதற்கான பயிற்சி, பேசுதல் மற்றும் கேட்பதற்கான பயிற்சி உள்ளிட்ட சேவைகள் இங்கே வழங்கப்படுகின்றன.
மேலும், மாற்றுத்திறனாளிகளுக்கான மதிப்பீடு மற்றும் உபகரணங்கள் வழங்கும் முகாம் ஷில்லாங்கில் உள்ள மையத்தில் நடத்தப்பட்டு அவர்களுக்கான உதவிகள் வழங்கப்படும். இதுதவிர, சமூக நீதி மற்றும் அதிகாரமளித்தல் அமைச்சகத்தின் பல்வேறு திட்டங்கள் குறித்த விழிப்புணர்வையும் இம்மையம் உருவாக்கும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1825336
தொழிலாளர் மற்றும் வேலைவாய்ப்பு அமைச்சகம்
“அரசு ஊழியர்கள் மேலும் டிஏ பெற தயாராகின்றனர்” என்ற தலைப்பில் சில ஊடங்கங்களில் வெளியான செய்திகளை மத்திய தொழிலாளர் நலத்துறை அமைச்சகம் மறுத்துள்ளது.
2020 அக்டோபர் 16-ம் தேதியில் “அரசு ஊழியர்கள் மேலும் டிஏ பெற தயாராகின்றனர்” என்ற தலைப்பில் சில ஊடங்கங்களில் வெளியான செய்திகளை மத்திய தொழிலாளர் நலத்துறை அமைச்சகம் மறுத்துள்ளது. அரசு ஊழியர்கள் மற்றும்தொழிலக ஊழியர்களின் சம்பள உயர்வுக்கு வழிவகுக்கும் புதிய குறியீடு குறித்து ஒருபோதும் கூறவில்லை என்றும், இது தொடர்பாக வெளியிடப்பட்ட செய்திகளையும் மத்திய தொழிலாளர் மற்றும் வேலைவாய்ப்புத்துறை அமைச்சகம், மறுத்துள்ளது. அமைச்சகம் கீழ்குறிப்பிட்ட விளக்கத்தை அளித்துள்ளது;
“இதில் உண்மை என்னவெனில், மத்திய தொழிலாளர் மற்றும் வேலைவாய்ப்புத்துறை அமைச்சகத்துடன் இணைந்த தொழிலாளர் பணியகமானது 2020 அக்டோபர் 21-ம் தேதியை அடிப்படையாகக் கொண்டு 2016-ம் ஆண்டுக்கான தொழிலக ஊழியர்களுக்கான நுகர்வோர் விலை குறியீட்டின் புதிய தொடரை வெளியிட உள்ளது. இந்த குறியீடு, அமைப்பு சார்ந்த துறைகளில் பணியாற்றும் தொழிலாளர்கள் மற்றும் அரசு ஊழியர்களுக்கு வழங்கப்படும் டிஏ சலுகையை திருத்தியமைப்பதற்கு பயன்படுத்தப்படும். எனினும், புதிய குறியீட்டின் அடிப்படையில் அரசு ஊழியர்கள் மற்றும் தொழிலக பணியாளர்களுக்கு சம்பள உயர்வு அளிக்கப்படும் என்று தொழிலாளர் துறை அமைச்சகம் ஒருபோதும் சொல்லவில்லை. இது புதிய தொடரின் நடத்தைகளை சார்ந்தே இருக்கும். இந்த நிலையில் இப்போதே இதனை கணிப்பது என்பது பொருத்தம் அற்றதாகும்” என்று கூறி உள்ளது.
மேலும் விவரங்களுக்கு இந்த ஆங்கில செய்தியை பார்க்கவும்;
https://pib.gov.in/PressReleasePage.aspx?PRID=1665153
நித்தி ஆயோக்
இணையம் மூலம் வழக்குகளை தீர்ப்பதற்கான தொழில்நுட்பத்தை பயன்படுத்துவது குறித்த இயக்கம் : நிதி ஆயோக்கும், பாட்னா உயர் நீதிமன்றம் தொடங்கின
பெருந்தொற்றுக்கு பிந்தைய உலகத்தில் தொழில்நுட்பத்தை சிறப்பாகப் பயன்படுத்துவதன் மூலம் அனைவருக்கும் எளிதாக நீதி கிடைப்பதை உறுதி செய்வதற்கான இயக்கத்தின் தொடக்க நிகழ்வை பாட்னா உயர் நீதிமன்றத்துடன் இணைந்து நிதி ஆயோக் நடத்தியது.
2020 டிசம்பர் 7-ஆம் தேதி நடந்த இந்த நிகழ்ச்சியில், உச்சநீதிமன்ற நீதிபதி மாண்புமிகு நவீன் சின்ஹா, பாட்னா நீதிமன்ற நீதிபதி மாண்புமிகு ஹேமந்த் ஸ்ரீவத்ஸவா, நிதி ஆயோக் தலைமை செயல் அதிகாரி திரு அமிதாப் காந்த் உள்ளிட்டோர் பங்கேற்றனர்.
வரவேற்புரை ஆற்றிய திரு அமிதாப் காந்த், இது ஒரு வரலாற்று சிறப்புமிக்க கூட்டம் என்றும், இதன் மூலம் அனைவருக்கும் எளிதாகவும், குறைந்த செலவிலும் நீதி கிடைக்கும் என்றும் கூறினார்.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://pib.gov.in/PressReleasePage.aspx?PRID=1679148
பெருநிறுவனங்கள் விவகாரங்கள் அமைச்சகம்
இந்தியப் பட்டயக் கணக்காளர் கழகம், இந்திய கம்பெனி செகரட்டரிகள் கழகம் மற்றும் இந்திய காஸ்ட் அக்கவுண்டண்ட்ஸ் கழகம் ஆகியவை கோவிட்-19 நோய்த் தாக்குதலைக் கட்டுப்படுத்துவதற்கான பிரதமரின் நிவாரண நிதிக்கு  ரூ.28.80 கோடி அளித்துள்ளன.
இந்தியப் பட்டயக் கணக்காளர் கழகம், இந்திய கம்பெனி செகரட்டரிகள் கழகம் மற்றும் இந்திய காஸ்ட் அக்கவுண்டண்ட்ஸ் கழகம் ஆகியவை கோவிட்-19 நோய்த் தாக்குதலைக் கட்டுப்படுத்துவதற்கான பிரதமரின் நிவாரண நிதிக்கு  ரூ.28.80 கோடி அளிக்க முன்வந்துள்ளன. இந்த அமைப்புகள் கார்ப்பரேட் விவகாரத் துறை அமைச்சகத்தின் கீழ் செயல்படும் தொழில் நிபுணர்களின் அமைப்புகளாக உள்ளன. கோவிட்-19 நோயால் பாதிக்கப்பட்டவர்களுக்கான உதவிக்கு இத் தொகை அளிக்கப்பட்டுள்ளது.
கோவிட்-19 நோயைக் கட்டுப்படுத்துதல் மற்றும் நிவாரணம் வழங்கும் நோக்கில், அவசர சூழ்நிலைகளில் பயன்படுத்துவதற்கான பிரதமரின் குடிமக்கள் உதவி மற்றும் நிவாரண நிதி  2020 மார்ச் 28 ஆம் தேதி உருவாக்கப்பட்டது. குறிப்பிட்ட நோக்கத்துக்கான இந்த நிதி, கோவிட்-19 நோய்த் தொற்றால் உருவாகும் எந்த ஒரு அவசர நிலை அல்லது துயரமான சூழ்நிலையையும் சமாளித்தல் மற்றும் இதனால் பாதிக்கப்பட்டவர்களுக்கு நிவாரணம் வழங்குவதைப் பிரதான நோக்கமாகக் கொண்டு உருவாக்கப்பட்டது.
நன்கொடைகளின் விவரம் கீழே தரப்பட்டுள்ளது :
|
|
வ. எண்
|
|
அமைப்பு
|
|
அமைப்பின் பங்களிப்பு
|
|
உறுப்பினர்கள் / அலுவலர் பங்களிப்பு
|
|
மொத்தம்
|
|
1
|
|
இந்தியப் பட்டயக் கணக்காளர் கழகம்
|
|
15.00
|
|
6.00
|
|
21.00
|
|
2
|
|
இந்திய கம்பெனி செகரட்டரிகள் கழகம்
|
|
5.00
|
|
0.25
|
|
5.25
|
|
3
|
|
இந்திய காஸ்ட் அக்கவுண்டண்ட்ஸ் கழகம்
|
|
2.50
|
|
0.05
|
|
2.55
|
|
|
|
மொத்தம்
|
|
22.50
|
|
6.30
|
|
28.80
(Visitor Counter : 153
நிதி அமைச்சகம்
கோவிட்-19 தொற்றுக்கு எதிரான போராட்டத்துக்கு உதவ பிரதமர் பாதுகாப்பு நிதிக்கு ஓய்வூதிய நிதி ஒழுங்குமுறை மற்றும் மேம்பாட்டு ஆணையம் பங்களிக்க முடிவு
கோவிட்-19 தொற்றுக்கு எதிரான போராட்டத்துக்கு உதவ, பிரதமர் பாதுகாப்பு நிதி எனப்படும் பிரதமரின் குடிமக்கள் உதவி மற்றும் அவசரகால நிதிக்கு, ஓய்வூதிய நிதி முறைப்படுத்தும் அமைப்பான, ஓய்வூதிய நிதி ஒழுங்குமுறை மற்றும் மேம்பாட்டு ஆணையம் ஊழியர்களின் ஊதியத்தில் ஒரு பகுதியை வழங்க உறுதி அளித்துள்ளது.
‘’நமது நாடு இன்று மிகவும் சவால் நிறைந்த காலத்தை எதிர்நோக்கியுள்ளது. இந்த நேரத்தில், கொரானோ தொற்றை இயன்ற அனைத்து வகையிலும் முறியடிக்க தேவையான பொறுப்புணர்வைப் பகிர்ந்து கொள்ள வேண்டும். ஓய்வூதிய நிதி ஒழுங்குமுறை மற்றும் மேம்பாட்டு ஆணையம், தற்போதைய நிலைமையின் தீவிரத்தை உணர்ந்துள்ளதால், அதற்கு எதிரான போராட்டத்தில் பங்களிக்க விரும்புகிறது‘’ என்று ஆணையத்தின் தலைவர் திரு.சுப்ரதிம் பந்தோபாத்யாயா தெரிவித்துள்ளார்.
(Visitor Counter : 80
நிதி அமைச்சகம்
பிப்ரவரி 2021-ல் ரூ. 1,13,143 கோடி சரக்கு மற்றும் சேவை வரியாக வசூல்
2021 ஆம் ஆண்டு பிப்ரவரி மாதத்தில் மொத்த சரக்கு மற்றும் சேவை வரியாக ரூ. 1,13,143 கோடி வசூலிக்கப்பட்டுள்ளது. இதில் மத்திய சரக்கு மற்றும் சேவை வரி ரூ. 21,092 கோடியும், மாநில சரக்கு மற்றும் சேவை வரி ரூ. 27,273 கோடியும், ஒருங்கிணைந்த சரக்கு மற்றும் சேவை வரி ரூ. 55,253 கோடியும் , செஸ் வரி ரூ. 9,525 கோடியும்  அடங்கும்.
ஒருங்கிணைந்த சரக்கு மற்றும் சேவை வரியிலிருந்து வழக்கமான பைசல் தொகையாக மத்திய சரக்கு மற்றும் சேவை வரிக்கு ரூ. 22,398 கோடியையும், மாநில சரக்கு மற்றும் சேவை வரிக்கு ரூ. 17,534 கோடியையும் அரசு வழங்கியுள்ளது.
மத்திய, மாநில அரசுகளுக்கு பிப்ரவரியில் கிடைத்த மொத்த வருவாய் மத்திய சரக்கு மற்றும் சேவை வரிக்கு ரூ.67,490 கோடி மற்றும் மாநில சரக்கு மற்றும் சேவை வரிக்கு ரூ.68,807 கோடியாகும்.
கடந்த ஆண்டின் இதே மாதத்துடன் ஒப்பிடுகையில் இந்த ஆண்டு பிப்ரவரி மாதத்தின் வருவாய் 7 சதவீதம் உயர்ந்துள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும் https://www.pib.gov.in/PressReleasePage.aspx?PRID=1701723
-----
(Visitor Counter : 224
பொருளாதார விவகாரங்களுக்கான மத்திய அமைச்சரவைக் குழு
ட்ரெட்ஜிங் கார்ப்பரேஷன் ஆஃப் இந்தியா நிறுவனத்தில் உள்ள மத்திய அரசு பங்குகளை 100 சதவீதம் கைவிடுவதற்கு மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் கூடிய பொருளாதார விஷயங்களுக்கான மத்திய அமைச்சரவைக் குழு, ட்ரெட்ஜிங் கார்ப்பரேஷன் ஆஃப் இந்தியா நிறுவனத்தில் உள்ள மத்திய அரசின் பங்குகளை 100% விசாகப்பட்டினம் துறைமுக நிறுவனம், பாரதீப் துறைமுக அறக்கட்டளை, ஜவகர்லால் நேரு துறைமுக அறக்கட்டளை மற்றும் கண்ட்லா துறைமுக அறக்கட்டளை ஆகிய நான்கு நிறுவனங்கள் அடங்கிய கூட்டணிக்கு விற்க கொள்கையளவிலான தனது ஒப்புதலை வழங்கியது.
தற்போது ட்ரெட்ஜிங் கார்ப்பரேஷன் ஆஃப் இந்தியா நிறுவனத்தின் 73.44 சதவீத பங்குகளை இந்திய அரசு வைத்துள்ளது. இந்த நிறுவனம் கடலில் இருந்து மணல் எடுக்கும் நடவடிக்கைகளை விரிவுபடுத்தவும் இதர நிறுவனங்கள் மணல் அள்ளும் வகையில் துறைமுகங்கள் தங்களை விரிவுபடுத்திக் கொள்வதற்கான வாய்ப்புகளையும் அதிகரிக்கவும் இந்த ஒப்புதல் வழிவகுக்கும். இந்த நிறுவனமும் துறைமுகங்களும் வசதிகளைப் பகிர்ந்து கொள்வதென்பது துறைமுகங்களுக்கு சேமிப்பு ஏற்படுத்துவதாக இருக்கும். இத்தகைய சேமிப்பு இந்த நிறுவனத்தில் இவை மேலும் அதிகமாக முதலீடு செய்யவும் வழிவகுக்கும்.
இந்த பங்கு பரிமாற்றத்திற்காக நியமிக்கப்பட்டுள்ள ஆலோசகர்களின் உதவியுடன் இந்த இரண்டு அமைப்புகளும் உரிய ஏற்பாடுகளை மேற்கொண்ட பிறகு இந்த பரிமாற்றம் நடைபெறும்.
(Visitor Counter : 79
சுகாதாரம் மற்றும் குடும்ப நலத்துறை அமைச்சகம்
ஆயுஷ்மான் பாரத் திட்டத்தில் இதுவரை 1.59 கோடி பேர் சிகிச்சை பெற்றுள்ளனர்: மத்திய அமைச்சர் தகவல்
மத்திய சுகாதாரம் மற்றும் குடும்ப நலத்துறை இணையமைச்சர் திரு அஸ்வினி குமார் சவுபே, மாநிலங்களவையில் இன்று எழுத்துப்பூர்வமாக தாக்கல் செய்த பதிலில் கூறியதாவது:பிரதமரின் ஆயுஷ்மான் பாரத் திட்டத்தில், ஒரு குடும்பத்துக்கு ரூ.5 லட்சம் வரை மருத்துவக் காப்பீடு வழங்கப்படுகிறது. இத்திட்டத்தின் கீழ் கடந்த 4ம் தேதி வரை 1.59 கோடி பேர், 24,321 மருத்துவமனைகளில் சேர்ந்து ரூ.19,714 கோடி மதிப்பிலான சிகிச்சை பெற்றுள்ளனர். இத்திட்டம் 10.74 கோடி குடும்பங்களுக்கு  பாதுகாப்பு அளிக்கிறது. மேலும், மாநிலங்களும், யூனியன் பிரதேசங்களும் ஆயுஷ்மான் பாரத் திட்டத்தை அமல்படுத்தி, 13.17 கோடி குடும்பங்களுக்கு  பலனளிக்கச் செய்துள்ளன.ஆயுஷ்மான் பாரத் திட்டத்தின் கீழ், தமிழகத்தில் 24,56,291 பேர், ரூ.3,239.5 கோடி மதிப்பிலான சிகிச்சை பெற்றுள்ளனர்.தேசிய சுகாதாரத் திட்டத்தின் கீழ், ஆஷா சுகாதார தன்னார்வலர்களுக்கு, வேலை அடிப்படையில் ஊக்கத் தொகை அளிக்கப்படுகிறது. இவர்களின் மாத உதவித் தொகையை ரூ.1000-லிருந்து, ரூ.2000-மாக உயர்த்த 2018-19ம் நிதியாண்டில் மத்திய அமைச்சரவை ஒப்புதல் அளித்தது.பிரதமரின் ஜீவன் ஜோதி, பீமா, சுரக்ஷா பீமா ஆகிய திட்டங்களின் ப்ரீமியம் தொகையை மத்திய அரசு செலுத்துகிறது. பிரதமரின் ஷ்ரம் யோகி மான் தன் திட்டத்தில் 50 சதவீத ப்ரீமியத்தை மத்திய அரசும், 50 சதவீத ப்ரீமியத்தை பயனாளிகளும் செலுத்துகின்றனர்.மேலும், பிரதமரின் ஏழைகள் நலன் திட்டத்தின் கீழ், ஆஷா பணியாளர்கள் உட்பட சுகாதாரப் பணியாளர்களுக்கு ஆயுள் காப்பீடு சமீபத்தில் தொடங்கப்பட்டது. கொவிட் தொடர்பான பணியின் போது, உயிரிழப்பு ஏற்பட்டால், இத்திட்டத்தின் கீழ் ரூ.50 லட்சம் காப்பீட்டுத் தொகை கிடைக்கும்.ஜனனி சுரக்ஷா திட்டத்தின் கீழ், மாநிலங்கள் மற்றும் யூனியன் பிரதேசங்களில் பிரசவம், தாய் -சேய் நலன், தடுப்பூசிகள் போன்ற மருத்துவு சேவைகள் வழங்கப்படுகின்றன. இத்திட்டத்தின் கீழ் கடந்த 2019ம் ஆண்டு ஏப்ரல் முதல் டிசம்பர் வரை 1.54 கோடி பேருக்கு மருத்துவ சிகிச்சை அளிக்கப்பட்டுள்ளது. இந்த எண்ணிக்கை இதற்கு முந்தைய ஆண்டு இதே கால கட்டத்தில் 1.33 கோடியாக குறைந்திருந்தது.ஆயுஷ்மான் பாரத் திட்டத்தின் கீழ் நாடு முழுவதும் 2022ம் ஆண்டு டிசம்பருக்குள் 1.5 லட்சம் மருத்துவமனைகள் அமைக்க மத்திய அரசு உறுதி பூண்டுள்ளது.பிரதமரின் தற்சார்பு ஆரோக்கிய இந்தியா திட்டத்தின் கீழ் மருத்துவமனைகள் மற்றும் மருத்துவ மையங்களின் திறன்கள் மேம்படுத்தப்படுகின்றன.தேசிய ஊரக சுகாதார திட்டம் கடந்த 2013ம் ஆண்டு தொடங்கப்பட்டது. இத்திட்டத்துக்கு இதுவரை ரூ. 6,493.28 கோடி வழங்கப்பட்டு வலுப்படுத்தப்பட்டுள்ளது.தேசிய ரத்த சோகை ஒழிப்புத் திட்டம் கடந்த 2018ம் ஆண்டு தொடங்கப்பட்டது. இத்திட்டத்தை அனைத்து மாநிலங்கள் மற்றும் யூனியன் பிரதேசங்களும் அமல்படுத்தி, ரத்தசோகை உடையவர்கள் அடையாளம் காணப்பட்டு, அவர்களுக்கு இரும்பு போலிக் ஆசிட் மருந்துகள் வழங்கப்படுகின்றன.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
நியமனங்களுக்கான அமைச்சரவைக் குழுவின் நியமனங்கள்
- தற்போது பிரதமரின் கூடுதல் முதன்மைச் செயலாளராகப் பணியாற்றி வரும் டாக்டர் பி கே மிஸ்ராவை 11, செப்டம்பர், 2019-லிருந்து பிரதமரின் முதன்மைச் செயலாளராக நியமிப்பதற்கு, நியமனங்களுக்கான அமைச்சரவைக் குழு ஒப்புதல் அளித்துள்ளது. பிரதமரின் பதவிக் காலம் வரை அல்லது மறு உத்தரவு பிறப்பிக்கும் வரை இவற்றில் எது முந்தையதோ அதுவரையினதாக அவரது நியமனம் இருக்கும்.
- தற்போது பிரதமர் அலுவலக ஓ எஸ் டி-யாகப் பணியாற்றி வரும் திரு பி கே சின்ஹாவை, 11, செப்டம்பர், 2019-லிருந்து பிரதமரின் முதன்மை ஆலோசகராக நியமிப்பதற்கு நியமனங்களுக்கான அமைச்சரவைக் குழு ஒப்புதல் அளித்துள்ளது. பிரதமரின் பதவிக் காலம் வரை அல்லது மறு உத்தரவு பிறப்பிக்கும் வரை இவற்றில் எது முந்தையதோ அதுவரையினதாக அவரது நியமனம் இருக்கும்.
----
(Visitor Counter : 114
மத்திய அமைச்சரவை
நிலத்தின் அளவு எத்தகையதாக இருந்தபோதும் விவசாய குடும்பங்கள் அனைத்தையும் தகுதி உள்ளதாக்க பிஎம்-கிசான் திட்டம் விரிவுபடுத்தப்பட்டுள்ளது.
முதலாவது அமைச்சரவைக் கூட்டத்தில் வரலாற்றுச் சிறப்புமிக்க முடிவு – பிஎம்-கிசான் திட்டம் அனைத்து விவசாயிகளுக்கும் நீடிப்பு.
பிரதமர் மோடி விவசாயிகளுக்கு அளித்த பெரிய வாக்குறுதியை நிறைவேற்றியிருக்கிறார்.
இந்தத் திட்டத்தின்மூலம் தற்போது 14.5 கோடி விவசாயிகள் பயன்பெறவுள்ளனர்.
பிரதமர் திரு நரேந்திர மோடி தலைமையில் நடைபெற்ற அமைச்சரவைக் கூட்டம் அனைவரும் எதிர்பார்த்த பிஎம்-கிசான் நிதித் திட்ட விரிவாக்கத்திற்கு ஒப்புதல் அளித்துள்ளது. இந்த முடிவின் படி, நிலம் வைத்துள்ள தகுதியான விவசாயக் குடும்பங்கள் இந்த திட்டத்தின்கீழ் பயனடையலாம்.
திருத்தியமைக்கப்பட்ட திட்டத்தின் மூலம் மேலும் இரண்டு கோடி விவசாயிகள் பயனடைவார்கள் என்று எதிர்பார்க்கப்படுகிறது. பயனாளிகளின் எண்ணிக்கை 14.5 கோடியாக அதிகரிக்கும். மத்திய அரசுக்கு 2019-20 நிதியாண்டில் ரூ.87,217.50 கோடி செலவாகும் என மதிப்பிடப்பட்டுள்ளது.
வணிகம் மற்றும் தொழில்துறை அமைச்சகம்
2013-14-ம் ஆண்டுக்கு பிறகு மின்னணு பொருட்களின் ஏற்றுமதி 88% உயர்ந்துள்ளது
2013-14-ல் 6600 மில்லியன் அமெரிக்க டாலராக இருந்த இந்தியாவின் மின்னணுப் பொருட்களின் ஏற்றுமதி 2021-22-ல் சுமார் 88 சதவீதம் அதிகரித்து 12,400 மில்லியன் அமெரிக்க டாலர் ஆகியுள்ளது. செல்பேசிகள், தகவல் தொழில்நுட்ப சாதனங்கள்  வாடிக்கையாளர் மின்னணு சாதனங்கள் , தொழில்துறை மின்னணு சாதனங்கள், தானியங்கி மின்னணு சாதனங்கள் ஆகியவை இந்த துறையின் முக்கியமான ஏற்றுமதி பொருட்களாகும்.
ஏற்றுமதியில் தொடர்ச்சியான வளர்ச்சி இந்தியாவில் காணப்படுகிறது. 2021 ஜனவரியில் 27.54 பில்லியன் அமெரிக்க டாலராக இருந்த இந்தியாவின் வணிகப் பொருட்கள் ஏற்றுமதி 2022 ஜனவரியில் 23.69 சதவீதம் அதிகரித்து 34.06 பில்லியன் அமெரிக்க டாலர் ஆகியிருப்பது குறிப்பிடத்தக்கது. 2020 ஜனவரியில் சாதனை அளவாக 31.75 சதவீதம் அதிகரித்து 25.85 பில்லியன் அமெரிக்க டாலராக இருந்தது.
இந்தியாவின் வணிகப் பொருட்கள் ஏற்றுமதி 2019-20-ல்  27.07 சதவீதம் அதிகரித்து 264.13 பில்லியன் அமெரிக்க டாலராக இருந்தது. 2020-21-ல்  228.9 பில்லியன் அமெரிக்க டாலராக இருந்த நிலையில், 2021-22-ல்  46.53 சதவீதம் அதிகரித்து, 335.44 பில்லியன் அமெரிக்க டாலராக உயர்ந்தது.
ஏற்றுமதியை ஊக்கப்படுத்த பல நடவடிக்கைகளை அரசு மேற்கொண்டுள்ளது. ஏற்றுமதிப் பிரிவு சந்திக்கும் தடைகள், சிரமங்கள் ஆகியவற்றை நீக்கி உதவி செய்ய ஏற்றுமதி கண்காணிப்புப் பிரிவு அமைக்கப்பட்டுள்ளது. உரிமம் வழங்குதல், ஏற்றுமதியாளர்களின் குறைகளை கேட்டறிதல் ஆகியவற்றுக்கு தகவல் தொழில்நுட்ப அடிப்படையிலான தளத்தை உருவாக்கும் பணிகள் நடைபெற்று வருகின்றன.
மேலும் விவரங்களுக்கு இதன் ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1801781
ஜல்சக்தி அமைச்சகம்
ஆறுகளில் வண்டல் படிவு
ஆறுகளில் மண் அரிப்பு, வண்டல் படிவு ஆகியவை இயற்கையாக நடைபெறும் மாற்றங்கள் ஆகும். ஆறுகளில் வெள்ளம் காரணமாக மண் அரிப்பு ஏற்படுவது கவலையளிக்கும் விஷயமாக உள்ளது. இது நதிகளின் பாதையை மாற்றி, கரைகளுக்கும் பாதிப்பை ஏற்படுத்துகிறது.
வெள்ள மேலாண்மை, மண் அரிப்பு கட்டுப்பாடு ஆகிய பணிகள் மாநில் அரசுகளின் கட்டுப்பாட்டில் வருகின்றன. மாநில அரசின் முயற்சிகளுக்கு மத்திய அரசு தொழில்நுட்ப உதவிகளை அளிக்கிறது. கங்கை, சாரதா, கோசி, கிருஷ்ணா, மகாநதி உட்பட பல நதிகளில் ஐஐடி மற்றும் என்ஐஐடி மையங்கள் ஆய்வுப் பணிகளில் ஈடுபட்டுள்ளன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1777280
நிதி அமைச்சகம்
புனே மற்றும் தானேவைச் சேர்ந்த யுனிகார்ன் ஸ்டார்ட்-அப் குழுமத்துக்கு சொந்தமான இடங்களில் வருமான வரி சோதனை
கட்டுமான பொருட்களை மொத்தமாகவும், சில்லரையாகவும் விற்பனை செய்யும் புனே மற்றும் தானேவைச் சேர்ந்த யுனிகார்ன் ஸ்டார்ட்-அப் குழுமத்துக்கு சொந்தமான இடங்களில் வருமானவரித்துறை மார்ச் 9ம் தேதி சோதனை நடத்தியது. நாடு முழுவதும் கிளைகளை வைத்துள்ள இந்த குழுமத்தின் ஆண்டு வருவாய் ரூ.6,000 கோடியை தாண்டுகிறது. மகாராஷ்டிரா, கர்நாடகா, ஆந்திர பிரதேசம், உத்தரப் பிரதேசம் மற்றும் மத்தியப் பிரதேசத்தில் இந்த குழுமத்துக்கு சொந்தமான 23 இடங்களில் சோதனை நடத்தப்பட்டது.
இதில் போலி கொள்முதல் செய்யப்பட்டதற்கான பல ஆவணங்கள் சிக்கின. ரூ.400 கோடிக்கு மேல் கணக்கில் காட்டாமல் இந்த குழுமம் செலவு செய்துள்ளது. மேலும், பல ஆண்டுகளில் ரூ.224 கோடி கூடுதல் வருமானம் ஈட்டியதையும், குழுமத்தின் இயக்குனர்கள் ஒப்புக் கொண்டு அதற்கான வரியை செலுத்த முன்வந்துள்ளனர்.
மேலும், அதிக தொகைக்கு பங்குகளை விற்று மொரீசியஸ் வழியாக, வெளிநாட்டு நிதியையும் அதிகளவில் இந்த குழுமம் பெற்றுள்ளது வருமானவரித்துறை சோதனையில் தெரியவந்தது.
இந்த சோதனையில் மும்பை மற்றும் தானேவை சேர்ந்த ஹவாலா நெட்வொர்க், மற்றும் போலி நிறுவனங்களும் கண்டுபிடிக்கப்பட்டன. போலி நிறுவனங்கள் மூலம் ரூ.1,500 கோடிக்கு மேல் முறைகேடுகள் நடந்துள்ளன.
இந்த சோதனையில் இதுவரை ரூ.1 கோடி கணக்கில் காட்டப்படாத ரொக்க பணமும், ரூ.22 லட்சம் ரூபாய் மதிப்புள்ள நகைகளும் கைப்பற்றப்பட்டுள்ளன. இது தொடர்பாக மேலும் விசாரணை நடக்கிறது.
பிரதமர் அலுவலகம்
டி. 20 பார்வையற்றோருக்கான கிரிக்கெட் போட்டியில் உலக கோப்பையை வென்ற அணி பிரதமருடன் சந்திப்பு
டி. 20 பார்வையற்றோருக்கான கிரிக்கெட் போட்டியில் உலக கோப்பையை வென்ற அணி பிரதமர் திரு. நரேந்திர மோடியை இன்று சந்தித்தது.
இந்த சந்திப்பின் போது, டி. 20 பார்வையற்றோருக்கான கிரிக்கெட் அணி புரிந்த சாதனைகளை பாராட்டிய பிரதமர் வருங்காலங்களில் மேலும் சிறப்பாகச் செயல்பட வேண்டும் என்று கேட்டுக் கொண்டார். இவர்களின் கவனத்தையும் சிறப்புத் திறனையும் பாராட்டிய பிரதமர், இவர்களின் செயல் பல லட்ச மக்களுக்கும் மாற்றுத் திறனாளிகளுக்கும் தூண்டுகோலாக அமைத்து உள்ளது என்றார்.
அணியினர் கையெழுத்திட்ட கிரிக்கெட் மட்டை, பந்து, பிரதமருடைய பெயர் பதிக்கப்பட்ட அணியின் ஆடை ஆகியவற்றை டி. 20 பார்வையற்றோருக்கான கிரிக்கெட் அணி பிரதமருக்கு பரிசளித்தது.
பிரதமர் தான் கையெழுத்திட்ட கிரிக்கெட் மட்டை மற்றும் பந்தினை அவர்களுக்கு அளித்தார்.
குடியரசுத் துணைத் தலைவர் செயலகம்
சுகாதார உள்கட்டமைப்பை வலுப்படுத்துவதில் தனியார் துறை பெருமளவில் பங்கேற்க வேண்டும் என குடியரசு துணைத்தலைவர் வலியுறுத்தல்
இந்தியாவின் சுகாதார உள்கட்டமைப்பை வலுப்படுத்துவதில் தனியார் துறை பெருமளவில் பங்கேற்க வேண்டும் என குடியரசு துணைத்தலைவர் திரு எம் வெங்கையா நாயுடு வலியுறுத்தியுள்ளார். இந்தியாவின் பிரம்மாண்டமான சுகாதாரத் தேவையை பூர்த்தி செய்ய அரசின் முயற்சிகளுக்கு உறுதுணையாக தனியார் துறை, மருத்துவ தொழில் மற்றும் அது சார்ந்த நடவடிக்கைகளை இயக்கமாக செயல்படுத்த வேண்டும் என்று அவர் கேட்டுக்கொண்டார்.
புதுதில்லி சப்தர்ஜங் மேம்பாட்டு பகுதியில் புதிய மகாஜன் இமாஜிங் வசதியை தொடங்கி வைத்து உரையாற்றிய திரு நாயுடு, உலகத் தரம் வாய்ந்த சுகாதார உள்கட்டமைப்பு மற்றும் சோதனைக்கூடங்களை மக்கள் அணுகும் வகையில் செய்வது தற்போதைய அவசியத்தேவை என்று கூறினார். உயர்தரமிக்க ஆய்வுக்கூடங்கள், மருத்துவர்கள் நோய்களை துல்லியமாக கண்டறிந்து சிகிச்சை அளிக்க ஏதுவாகும் என்று அவர் கூறினார்.
இந்தியாவில் தொற்றா நோய்கள் அதிகரிப்பது கவலை அளிப்பதாக உள்ளதாக கூறிய திரு நாயுடு, தனியார் துறை மருத்துவ பிரிவினர், உடற்பயிற்சி இல்லாத வாழ்க்கை முறை, சுகாதாரமற்ற உணவு பழக்க, வழக்கங்கள் அபாயத்தை ஏற்படுத்துவது குறித்து மக்களிடையே, குறிப்பாக இளைஞர்கள் மத்தியில் விழிப்புணர்வை ஏற்படுத்த வேண்டும் என்று வலியுறுத்தினார். மக்கள் சோம்பலான வாழ்க்கை முறையைக் கைவிட்டு, ஆரோக்கியமான வாழ்க்கை முறையைப் பின்பற்ற வேண்டும் என்று அவர் கேட்டுக்கொண்டார்.
கோவிட் பெருந்தொற்று, மாறிவரும் பருவநிலை ஆகியவை நமது பழக்க, வழக்கங்கள், வாழ்க்கை முறை பற்றி நமக்கு பல பாடங்களை கற்பித்துள்ளதாக கூறிய திரு நாயுடு, யற்கையின் மடியில் அதிக நேரத்தை செலவழிப்பதுடன், மேலும் நீடித்த வாழ்க்கை முறையை கடைப்பிடிக்க வேண்டும் என்று கேட்டுக்கொண்டார்.
கப்பல் போக்குவரத்து அமைச்சகம்
கொல்கத்தா சியாம பிரசாத் முகர்ஜி துறைமுகத்தில் ஊழல் கண்காணிப்பு விழிப்புணர்வு வாரம் அனுசரிப்பு
கொல்கத்தா சியாம பிரசாத் முகர்ஜி துறைமுகத்தில் ஊழல் கண்காணிப்பு விழிப்புணர்வு வாரம் இன்று அனுசரிக்கப்பட்டது. சியாம பிரசாத் முகர்ஜி துறைமுகத்தின் தலைவர் திரு வினீத் குமார் நேர்மைக்கான உறுதிமொழியை செய்து வைத்தார். இந்நிகழ்ச்சியில் துறைமுகத்தின் துணைத்தலைவர்கள் மற்றும் துறைத்தலைவர்கள் கலந்து கொண்டனர்ஃ
இந்நிகழ்ச்சியில் ஊழல் கண்காணிப்பு விழிப்புணர்வு வாரம் குறித்து குடியரசுத்தலைவர், பிரதமர் மற்றும் மத்திய ஊழல் கண்காணிப்பு ஆணையர் தெரிவித்த செய்திகள் இந்தக் கூட்டத்தில் வாசிக்கப்பட்டன. பொது நலன்களை தெரியப்படுத்துதல் மற்றும் தகவல் அளிப்போரைப் பாதுகாத்தல் தீர்மானம்  குறித்து சுருக்கமான விளக்கம் அளிக்கப்பட்டது. மத்திய ஊழல் கண்காணிப்பு ஆணையத்தின் தகவல்கள் குறித்த பல அம்சங்களை அமல்படுத்துவதன் முக்கியத்துவம் குறித்து துறைமுகத்தலைவர் திரு வினீத் குமார் விளக்கினார்.
-----------------
(Visitor Counter : 149
சிறப்பு சேவைகள் மற்றும் கட்டுரைகள்
ஒருங்கிணைந்த பட்டதாரி அளவிலான தேர்வு 2020 
மத்திய அரசுப் பணியாளர் தேர்வாணையத்தால் நடத்தப்படும், ஒருங்கிணைந்த பட்டதாரி அளவிலான தேர்வு, 2020  கணினி வழியில் நடத்தப்படும்.
இத்தேர்வை எழுதுவதற்கு தென் மண்டலத்தில் 2,56,457 விண்ணப்பதாரர்கள் அனுமதிக்கப்பட்டுள்ளனர். இத்தேர்வு தமிழ்நாட்டில் சென்னை, கோயம்புத்தூர், மதுரை, சேலம், திருச்சிராப்பள்ளி, திருநெல்வேலி மற்றும் வேலூர், ஆந்திரப்பிரதேசத்தில் சிராலா, குண்டூர், காக்கிநாடா, கர்னூல், நெல்லூர், ராஜமுந்திரி, திருப்பதி, விஜயவாடா, விசாகப்பட்டினம் மற்றும் விஜயநகரம், தெலங்கானாவில் ஹைதராபாத், கரீம்நகர் மற்றும் வாரங்கல் ஆகிய 20 நகரங்களில் உள்ள 39 மையங்களில் நடைபெற உள்ளது.
தென் மண்டலத்தில் 13.08.2021, 16.08.2021, 17.08.2021, 18.08.2021, 20.08.2021, 23.08.2021 மற்றும் 24.08.2021 ஆகிய 7 நாட்களுக்கு ஒரு நாளைக்கு மூன்று ஷிஃப்டுகளில் - காலை 09:00 முதல் 10:00 மணி வரை, நண்பகல் 12:00 முதல் 1 :00 மணி வரை மற்றும் பிற்பகல் 3 முதல் 4 மணி வரை - தேர்வு நடைபெறும்
இத் தேர்வுக்கான மின்னணு அனுமதிச் சீட்டினை, தேர்வு நடைபெறும் தேதிக்கு 4 நாட்கள் முன்பிருந்து, தேர்வாணையத்தின் இணையதளத்திலிருந்து பதிவிறக்கம் செய்து கொள்ளலாம். இது பற்றிய தகவல், விண்ணப்பதாரர்களுக்கு அவர்களது செல்போன் எண்ணிற்கு எஸ்எம்எஸ் வாயிலாகவும், மின்னஞ்சல் வாயிலாகவும் அனுப்பப்பட்டுள்ளது.
தடை செய்யப்பட்ட பொருட்கள் மற்றும் பைகள் தேர்வுக் கூடத்திற்குள் அனுமதிக்கப்பட மாட்டாது. மின்னணு அனுமதிச் சீட்டு மற்றும் செல்லத்தக்க அசல் அடையாள அட்டை வைத்திருப்போர் மட்டுமே தேர்வு எழுத அனுமதிக்கப்படுவார்கள்.
மேலும் விவரங்களுக்கு, தென்மண்டல அலுவலகத்தின் உதவி எண்களான 044-28251139 மற்றும் 9445195946 ஆகியவற்றை அணுகலாம். கொவிட்-19 பரவலை தடுப்பதற்கான முன்னெச்சரிக்கை நடவடிக்கைகள் எடுக்கப்பட்டுள்ளதால், அனுமதி சீட்டில் உள்ள விதிமுறைகளை பின்பற்றுமாறு தேர்வர்கள் கேட்டுக்கொள்ளப்படுகிறார்கள்.
மேற்கண்ட தகவல்கள் மத்திய அரசுப் பணியாளர் தேர்வாணையத்தின் இணை செயலாளர் மற்றும் தென் மண்டல இயக்குநர் வெளியிட்டுள்ள செய்திக் குறிப்பில் தெரிவிக்கப்பட்டுள்ளது.